PARLAMENTUL ROMÂNIEI



	Comisia pentru agricultură, silvicultură, industrie alimentară şi servicii specifice
	                      Bucureşti, 25.02.2010
                      Nr. 24/145


Către,

Comisia pentru administraţie publică, 
amenajarea  teritoriului şi echilibru ecologic
AVIZ

asupra propunerii legislative pentru modificarea şi completarea Legii nr.82/1993 privind constituirea Rezervaţiei Biosferei „Delta Dunării”

În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere şi avizare cu propunerea legislativă pentru modificarea şi completarea Legii nr.82/1993 privind constituirea Rezervaţiei Biosferei „Delta Dunării” transmisă cu adresa nr. Pl.x 586 din      16 noiembrie 2009  şi înregistrată sub nr.24/950/17.11.2009.


Potrivit prevederilor art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.


Consiliul Legislativ, cu avizul nr.501/18.05.2009, a avizat favorabil propunerea legislativă sus menţionată.

Potrivit prevederilor art.61 din Regulamentul Camerei Deputaţilor, republicat, Comisia a dezbătut propunerea legislativă pentru modificarea şi completarea legii nr.82/1993 privind constituirea Rezervaţiei Biosferei „Delta Dunării”, în şedinţa din 25 februarie 2010. 

Faţă de cele de mai sus, membrii comisiei au hotărât în unanimitate avizarea favorabilă  a propunerii legislative supusă dezbaterii, cu amendamentele cuprinse în anexă.
În raport cu obiectul şi conţinutul său, proiectul de lege face parte din categoria legilor organice.

           PREŞEDINTE, 


                       SECRETAR,

       Prof. univ. dr. Valeriu TABĂRĂ

                    Vasile MOCANU
Expert, Gheorghe Adrian GOŢA      











ANEXĂ
AMENDAMENTE 

la propunerea legislativă pentru modificarea şi completarea 
Legii nr.82/1993 privind constituirea Rezervaţiei Biosferei „Delta Dunării” (Pl.x 586/2009)

1. La articolul 4 alin.(1) după „finanţată de la bugetul de stat” se va completa cu „ şi alte venituri”; 


2. La articolul 7 alin.(5) după cuprinsul acestuia, se va completa „cu excepţia taxelor prevăzute în Hotărârea Guvernului nr.1016/2008 privind cuantumul taxelor de licenţiere şi autorizare în pescuit şi acvacultură”;

3. Modificarea articolului 112 având următorul cuprins: „Infracţiunile şi contravenţiile săvârşite pe teritoriul rezervaţiei prevăzute în Legea nr.407/2006 a vânătorii şi a protecţiei fondului cinegetic, cu modificările şi completările ulterioare şi în Legea nr.317/2009 pentru aprobarea Ordonanţei de urgenţă a Guvernului nr.23/2008 privind pescuitul şi acvacultura, pot fi constatate şi de către personalul Administraţiei Biosferei „Delta Dunării”; 

4. La articolul 12 punctele 22, 24, 25 şi 26 vor fi eliminate deoarece prevederile acestor puncte sunt prevăzute în Legea nr.317/2009 pentru aprobarea Ordonanţei de urgenţă a Guvernului nr.23/2008 privind pescuitul şi acvacultura, la articolele 58 alineatul (a), 60 alineatul (b), 64 alineatele (a) şi (g); 

5. La articolul 12 punctul 27 propunem reformulare: pescuitul familial să fie reglementat prin Ordinul comun al Ministerului Agriculturii şi Dezvoltării Rurale şi Ministerul Mediului şi Pădurilor, la propunerea Administraţiei Rezervaţiei Biosfera „Delta Dunării”;


6. Articolul 12 punctul 43 să fie exclus deoarece acesta este prevăzut în Legea nr.317/2009 pentru aprobarea Ordonanţei de urgenţă a Guvernului nr.23/2008 privind pescuitul şi acvacultura”;


7. Modificarea articolului 14, având următorul cuprins: „Contravenţiile se constată şi se sancţionează de către personalul cu drept de inspecţie şi control din cadrul ANPA, al Gărzii Naţionale de Mediu şi al Administraţiei Rezervaţiei Biosferei „Delta Dunării” conform prevederilor art.67 alin.(1) din Legea nr.317/2009 pentru aprobarea Ordonanţei de urgenţă a Guvernului nr.23/2008 privind pescuitul şi acvacultura, precum şi de către ofiţeri şi agenţi de poliţie din cadrul Poliţiei Române în celelalte cazuri.”  

